
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№4
от 25 януари 2024 година, взето с Протокол №1
ОТНОСНО: Актуализиране на Единния разходен стандарт за издръжка на едно лице в Домашен социален патронаж - гр. Пазарджик, общинска дейност.

Предложението на Кмета на общината е законосъобразно и мотивирано. Предложеното увеличение на Единния разходен стандарт е във връзка с прилагането и изпълнението на  Закон за социални услуги, с който се въвеждат  изисквания, съобразени с възрастта на потребителите, като се увеличават дейностите за изпълнение в социалната услуга ДСП. 

Освен това Единният разходен стандарт за издръжка на едно лице не е променян от 2022 година. От тогава до сега има увеличение на минималната РЗ – от 710 лева през 2022 г. става на 933 лева през 2024 г. Всички разходи, включени в ЕРС, са увеличени, сравнявайки 2024 г. спрямо 2022 г.

Поради това, Общински съвет – Пазарджик, след като обсъди предложението на Кмета на общината Петър Куленски и на основание чл. 21, ал. 1, т. 23 във връзка с ал. 2 от ЗМСМА и чл. 67, ал. 3 от ЗСУ

Р Е Ш И:

1. Актуализира  единния разходен стандарт за месечна издръжка на едно лице на 221,42 лева за социална услуга  „Домашен социален патронаж“ – гр. Пазарджик.

2. Възлага на Кмета на общината, в срок от три месеца да изготви подробен анализ на социалната услуга „Домашен социален патронаж”, като се проучат проектите, при които може да работи и като общинско социално предприятие.

НАЙДЕН ШОПОВ
Председател на Общински съвет – Пазарджик

